CELEX: 22020A0622(02)
Language: lt
Date: 1576800000000
Title: Susitarimas dėl Europos Sąjungos ir Turkijos Respublikos susitarimo dėl Turkijos Respublikos dalyvavimo Sąjungos bendrojoje mokslinių tyrimų ir inovacijų programoje „Horizontas 2020“ (2014–2020 m.) dalinio pakeitimo

22.6.2020   
            
            
               LT
            
            
               Europos Sąjungos oficialusis leidinys
            
            
               L 199/10
            
         
      SUSITARIMAS
      dėl Europos Sąjungos ir Turkijos Respublikos susitarimo dėl Turkijos Respublikos dalyvavimo Sąjungos bendrojoje mokslinių tyrimų ir inovacijų programoje „Horizontas 2020“ (2014–2020 m.) dalinio pakeitimo
      A.   Europos Sąjungos laiškas
      
      Jūsų Ekscelencija,
      dėkoju Jums už 2017 m. gruodžio 18 d. laišką, kuriame prašote pakeisti Turkijos Respublikos finansiniam įnašui, mokėtinam pagal Europos Sąjungos ir Turkijos Respublikos susitarimą dėl Turkijos Respublikos dalyvavimo Sąjungos bendrojoje mokslinių tyrimų ir inovacijų programoje „Horizontas 2020“ (2014–2020 m.) (toliau – Asociacijos susitarimas dėl programos „Horizontas 2020“), 2020 m. finansiniais metais taikytiną korekcinį koeficientą į 0.
      Norint pakeisti korekcinį koeficientą reikia iš dalies pakeisti Asociacijos susitarimą dėl programos „Horizontas 2020“, visų pirma jo II priedą. Asociacijos susitarimo dėl programos „Horizontas 2020“ 7 straipsnio 4 dalyje nustatyta, kad Susitarimas gali būti keičiamas tik raštu, bendru Šalių sutarimu.
      Todėl norėčiau pasiūlyti korekcinį koeficientą, taikytiną finansiniam įnašui, kurį Jūsų šalis turi mokėti pagal Asociacijos susitarimą dėl programos „Horizontas 2020“, pakeisti taip, kaip nurodyta šio laiško priede.
      Jei šis pakeitimas Jums priimtinas, siūlau šį laišką, jo priedą ir Jūsų atsakymą laikyti rašytiniu susitarimu pagal pirmiau nurodytą 7 straipsnio 4 dalį iš dalies pakeisti Europos Sąjungos ir Turkijos Respublikos asociacijos susitarimą dėl programos „Horizontas 2020“. Šis pakeitimas laikinai taikytinas nuo tos dienos, kurią bus gautas Jūsų atsakymas, nedarant poveikio jokioms kitoms vidaus procedūroms, kurias Jūsų šaliai gali reikėti atlikti prieš pareiškiant galutinį sutikimą laikytis šio pakeitimo.
      Pagarbiai
      
         Priimta Briuselyje 2019 m. lapkričio 7 d.
         
            
               
            Jean-Eric PAQUET
         
      
      B.   Turkijos Respublikos laiškas
      
      Gerb. p. Paquet,
      dėkoju Jums už 2019 m. lapkričio 7 d. laišką dėl 2014 m. birželio 4 d. pasirašyto Europos Sąjungos ir Turkijos Respublikos susitarimo dėl Turkijos Respublikos dalyvavimo Sąjungos bendrojoje mokslinių tyrimų ir inovacijų programoje „Horizontas 2020“ (2014–2020 m.) dalinio pakeitimo.
      Remdamasis Susitarimo 7 straipsnio 4 dalimi, kurioje nustatyta, kad „[š]is susitarimas gali būti keičiamas tik raštu, bendru Šalių sutarimu“, norėčiau patvirtinti, kad Turkija sutinka su pakeitimu, išdėstytu pirmiau minėto Jūsų laiško priede.
      Patvirtinu, kad gavau Jūsų laišką ir kad šis pasikeitimas laiškais yra rašytinis susitarimas iš dalies pakeisti Susitarimą.
      Pagarbiai
      
         Ankara, 2019 m. gruodžio 20 d.
         
            
               
            Faruk KAYMAKCI
         
      
   
   
      
         PRIEDAS
         Europos Sąjungos ir Turkijos Respublikos susitarimo dėl Turkijos Respublikos dalyvavimo Sąjungos bendrojoje mokslinių tyrimų ir inovacijų programoje „Horizontas 2020“ (2014–2020 m.) II priedo dalinis pakeitimas
         Europos Sąjungos ir Turkijos Respublikos susitarimo dėl Turkijos Respublikos dalyvavimo Sąjungos bendrojoje mokslinių tyrimų ir inovacijų programoje „Horizontas 2020“ (2014–2020 m.) II priedo I dalies 3 punktas pakeičiamas taip:
         „Siekiant palengvinti Turkijos Respublikos dalyvavimą Programoje, toliau nurodytais finansiniais metais Turkijos įnašas apskaičiuojamas taikant šiuos korekcinius koeficientus:
         
                      
                  
                  
                     2014 finansiniai metai: 1 dalyje nurodytas įnašas, kuriam pritaikytas 2 dalyje nustatytas proporcingumo koeficientas, padauginamas iš 0,14;
                  
               
                      
                  
                  
                     2015 finansiniai metai: 1 dalyje nurodytas įnašas, kuriam pritaikytas 2 dalyje nustatytas proporcingumo koeficientas, padauginamas iš 0,14;
                  
               
                      
                  
                  
                     2016 finansiniai metai: 1 dalyje nurodytas įnašas, kuriam pritaikytas 2 dalyje nustatytas proporcingumo koeficientas, padauginamas iš 0,14;
                  
               
                      
                  
                  
                     2017 finansiniai metai: 1 dalyje nurodytas įnašas, kuriam pritaikytas 2 dalyje nustatytas proporcingumo koeficientas, padauginamas iš 0,14;
                  
               
                      
                  
                  
                     2018 finansiniai metai: 1 dalyje nurodytas įnašas, kuriam pritaikytas 2 dalyje nustatytas proporcingumo koeficientas, padauginamas iš 0,14;
                  
               
                      
                  
                  
                     2019 finansiniai metai: 1 dalyje nurodytas įnašas, kuriam pritaikytas 2 dalyje nustatytas proporcingumo koeficientas, padauginamas iš 0,14;
                  
               
                      
                  
                  
                     2020 finansiniai metai: 1 dalyje nurodytas įnašas, kuriam pritaikytas 2 dalyje nustatytas proporcingumo koeficientas, padauginamas iš 0.“